Veľrybovec sivý

Veľrybovec sivý (iné názvy: vráskavec sivý, veľryba sivá; ) je druh veľryby z rodu veľrybovec (Eschrichtius) z čeľade  Eschrichtiidae.

Veľrybovec sivý je jediný recentný druh rodu Eschrichtius a jediný recentný druh v čeľadi Eschrichtiidae. 

Podobne ako iné kosticovce, prijíma potravu filtrovaním. Jeho zvláštnosťou je to, že sa za ňou ponára k usadeninám v plytčinách, naberá plnú papuľu bahna a krátkymi a hrubými kosticami z neho filtruje červy, hviezdice, kôrovce a iné malé živočíchy. Tento druh vydáva chrochtavé, kvílivé stonavé a cvakavé zvuky. Funkcia týchto zvukových signálov je málo preskúmaná. 

Veľrybovec sivý je štíhlejší ako pravé veľryby, ale zato robustnejší ako vráskavce. Jeho kostice dosahujú len . Na každej strane čeľuste má po 130 – 180 kostíc. Veľrybovce sivé sa dožívajú zvyčajne 50 až 70 rokov. Kŕmia sa v blízkosti pobreží, a tak sú na očiach zvedavcov, zvlášť vo východnom Pacifiku. Tieto veľryby migrujú v skupinách do 10 jedincov na sever na letné krmoviská a na juh do lagún s teplou vodou, kde odpočívajú a rodia mláďatá. Uskutočňujú najdlhšie sťahovanie spomedzi cicavcov – každý rok do .

Populácie vo východnom Pacifiku začali po vyhlásení ochrany roku 1946 narastať. Naproti tomu počty v západnom Pacifiku zostávajú stále nízke. Mnoho kosticovcov, nevnímajúc veľrybovce sivé, „špiónuje“ vo vertikálnej polohe s vynorenou hlavou. Možno takto hľadajú iné veľryby, sledujú vzdialenosť od pobrežia alebo kontrolujú vodné prúdy, ktorými migrujú. Veľrybovce sivé plávajú koordinovane, zoradené za sebou alebo v oblúkovom útvare.

 Súhrnné informácie 
 Dĺžka: 13 – 
 Hmotnosť: 14 – 35 ton
 Výskyt: Severný Pacifik
 Sociabilita: Skupina
 Status: Ohrozený
 Biotopy výskytu: Otvorené more a oceán

 Galéria 

 Referencie 

 Iné projekty 

Kategória:Eschrichtiidae
Kategória:Najmenej ohrozené druhy